Page:Dominie depos'd, or, Some reflections on his intrigue with a young lass and what happened thereupon.pdf/20

 ( 20 )

Too aft my thirſty-throat to cool, I went to viſit the punch bowl, Which makes me now wear reddiſh wool Inſtead o' black; Or I muſt foot the cutty-ſtool Wi' deil a plack.

The chappen ſtoup, the pint an' gill, Too aft I cauſed for to fill, Ay loving thoſe wha wou'd ſit ſtill, An' wet the mouth, Ne'er minding that the TULLO-HILL, Leads people ſouth.

O but that loving laird Kingſwells, My bleſſings flow where his foot ſwells, Lang life to him whate'er beſals, God be his guide, He's cur'd a thouſand thirſty ſauls, An' mine beſide.

O had I but thae days again, Which I ſae freely ſpent in vain, I'd ſtrive ſome better for to ken, What future chance Shou'd blaw me here out o'er the main, And ſae near France.

But ſince what ails maun ay befal The chiel that will be prodigal; When waſted to the very ſpaul He turns his toſk For want o' comfort to his ſaul, On hungry huſk.